Το **Scribus** είναι μια εφαρμογή για σελιδοποίηση εγγράφων (desktop publishing, DTP) η οποία διατίθεται ως ελεύθερο λογισμικό υπό τη Γενική δημόσια άδεια GPL. Υπάρχουν εκδόσεις για το Linux, το Unix, το Mac OS X, το OS/2 και τα Microsoft Windows. Είναι γνωστό για την ευρεία γκάμα εργαλείων του και τα πολλά χαρακτηριστικά διάταξης σελίδων, τα οποία συγκρίνονται με κορυφαίες μη ελεύθερες εφαρμογές όπως το Adobe PageMaker, το PagePlus, το QuarkXPress και το Adobe InDesign.

Το Scribus είναι σχεδιασμένο για ευέλικτη διάταξη σελίδας και τυπογραφία, και έχει την ικανότητα να προετοιμάζει αρχεία για επαγγελματικής ποιότητας στοιχειοθεσία. Μπορεί επίσης να δημιουργήσει κινούμενες και διαδραστικές παρουσιάσεις PDF και φόρμες. Παραδείγματα χρήσης του Scribus αποτελούν μικρές εφημερίδες, διαφημιστικά ή ενημερωτικά φυλλάδια, αφίσες και βιβλία.

Ένα επίσημο εγχειρίδιο του Scribus διατίθεται στα Αγγλικά από τις 19 Ιανουαρίου του 2009, και εκδίδεται από τη FLES Books.

Δυνατότητες
-----------

Το Scribus υποστηρίζει τους περισσότερους τύπους εικόνων, συμπεριλαμβανομένων των SVG. Άλλα επαγγελματικά χαρακτηριστικά φωτοθεσίας και στοιχειοθεσίας συμπεριλαμβάνουν το χρωματικό μοντέλο CMYK και το πρότυπο ICC για διαχείριση χρωμάτων. Έχει ενσωματωμένη δυνατότητα scripting με τη χρήση της Python. Διατίθεται σε περισσότερες από 24 γλώσσες.

Η εκτύπωση επιτυγχάνεται με χρήση του δικού του οδηγού PostScript επιπέδου 3, ο οποίος συμπεριλαμβάνει υποστήριξη για ενσωμάτωση γραμματοσειρών και αντικατάσταση με γραμματοσειρές τύπου TrueType, Type 1 και OpenType. Ο εσωτερικός αυτός οδηγός υποστηρίζει πλήρεις PostScript constructs επιπέδου 2 και ένα τεράστιο υποσύνολο constructs Επιπέδου 3.

Η υποστήριξη για PDF συμπεριλαμβάνει διαφάνεια, κρυπτογράφηση και ένα μεγάλο μέρος του προτύπου PDF 1.4 καθώς και του PDF/X3, συμπεριλαμβανομένων διαδραστικών πεδίων σε φόρμες PDF, σημειώσεις και σελιδοδείκτες. Ενώ η εξαγωγή σε PDF είναι πάρα πολύ καλή, δεν είναι ακόμα δυνατή η εισαγωγή και επεξεργασία υφιστάμενων αρχείων PDF, και τα PDF που έχουν εξαχθεί από το Scribus δεν είναι αναζητήσιμα από τον Acrobat Reader, αν το έγγραφο περιέχει συγκεκριμένους τύπους γραμματοσειρών

Ο τύπος αρχείου του Scribus, που ονομάζεται SLA, βασίζεται στην XML και είναι πλήρως τεκμηριωμένος. Το κείμενο μπορεί να εισαχθεί από έγγραφα OpenDocument, όπως επίσης και από RTF, Microsoft Word .doc, και HTML, παρότι υπάρχουν κάποιοι περιορισμοί.

Το Scribus δε μπορεί να διαβάσει ή να γράψει τους εγγενείς τύπους αρχείων εμπορικών προγραμμάτων όπως το QuarkXPress, το Microsoft Publisher, και το InDesign. Οι δημιουργοί του πιστεύουν ότι η αντίστροφη μηχανική εκείνων των τύπων θα ήταν απαγορευτικά πολύπλοκη και θα μπορούσε να έχει νομικές συνέπειες από τους δημιουργούς αυτών των προγραμμάτων.

Επίσης, για πιθανώς νομικούς λόγους δεν περιλαμβάνεται στο πακέτο υποστήριξη για το σύστημα διαχείρισης χρωμάτων Pantone, το οποίο περιλαμβάνεται σε άλλες εμπορικές εφαρμογές για DTP.

Παρότι το Scribus υποστηρίζει κωδικοποίηση χαρακτήρων Unicode, δεν υποστηρίζει ακόμη κάποια πολύπλοκα χαρακτηριστικά της, με αποτέλεσμα να μη μπορεί να χρησιμοποιηθεί με γλώσσες όπως τα Αραβικά, Εβραϊκά, Ινδικά και συστήματα γραφής της Νοτιοανατολικής Ασίας.

Σημαντικές χρονικές στιγμές
---------------------------

* 9 Ιουνίου, 2001 – Κυκλοφορεί το Scribus 0.3
* 26 Ιουνίου, 2003 – Κυκλοφορει η σταθερή έκδοση Scribus 1.0
* 28 Αυγούστου, 2004 – Κυκλοφορεί η σταθερή έκδοση Scribus 1.2.0, η πρώτη στη σειρά 1.2.x.x
* 15 Ιουλίου, 2005 – Κυκλοφορεί η έκδοση ανάπτυξης Scribus 1.3.0, η πρώτη που τρέχει εγγενώς σε Windows και Mac OS X
* 10 Νοεμβρίου, 2006 – Κυκλοφορεί η σταθερή έκδοση Scribus 1.3.3.5, η πρώτη σταθερή στη σειρά 1.3.x.x
* 9 Ιανουαρίου, 2007 – Κυκλοφορέι η σταθερή έκδοση Scribus 1.3.3.7, η πρώτη που τρέχει σε OS/2
* 15 Μαρτίου, 2007 – Κυκλοφορεί η σταθερή έκδοση Scribus 1.3.3.8
* 30 Μαΐου, 2007 – Κυκλοφορεί η έκδοση ανάπτυξης Scribus 1.3.4
* 8 Ιανουαρίου, 2008 – Κυκλοφορεί η σταθερή έκδοση Scribus 1.3.3.10
* 11 Ιανουαρίου, 2008 – Κυκλοφορεί η σταθερή έκδοση Scribus 1.3.3.11
* 23 Ιουνίου, 2008 – Κυκλοφορεί η σταθερή έκδοση Scribus 1.3.3.12
* 15 Απριλίου, 2009 - Κυκλοφορεί η σταθερή έκδοση Scribus 1.3.3.13
* 20 Απριλίου, 2009 - Κυκλοφορεί η έκδοση ανάπτυξης Scribus 1.3.5

Παραπομπές
----------

1. ↑  Craig Bradney (7 Ιανουάριος 2024). «Scribus 1.6.1 Released». Ανακτήθηκε στις 8 Ιανουάριος 2024.
2. ↑  Error: Unable to display the reference properly. See the documentation for details.
3. ↑  «FLES Books News». Αρχειοθετήθηκε από το πρωτότυπο στις 7 Ιουνίου 2009. Ανακτήθηκε στις 30 Μαΐου 2009.
4. ↑  «FLES Books - Scribus 1.3 Official Manual». Αρχειοθετήθηκε από το πρωτότυπο στις 22 Ιανουαρίου 2009. Ανακτήθηκε στις 12 Ιανουαρίου 2009.
5. ↑  «Scribus Developer Blog » PDF Surgery». Αρχειοθετήθηκε από το πρωτότυπο στις 2 Μαρτίου 2007. Ανακτήθηκε στις 21 Φεβρουαρίου 2007.
6. ↑  «:Scribus:. GPL Desktop Publishing and More». Αρχειοθετήθηκε από το πρωτότυπο στις 12 Μαρτίου 2005. Ανακτήθηκε στις 21 Φεβρουαρίου 2007.
7. ↑  Scribus FAQ "Why are there no import filters for Quark, Indesign or other commercial DTP applications?" Αρχειοθετήθηκε 2007-08-03 στο Wayback Machine. scribus.net
8. ↑  Scribus Metabug 3965: Support for non-latin languages
9. ↑  Scribus bug 1547: Support for Indic Scripts

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Scribus** |

* Ιστότοπος του Scribus
* Φορητή έκδοση
* Βοήθημα σε βίντεο για το Scribus με στιγμιότυπα οθόνης

**Άρθρα (στα Αγγλικά)**

* Σειρά άρθρων του Linux Magazine με θέμα τη χρήση του Linux για διάταξη σελίδας
	+ Μέρος πρώτο: A Linux Newspaper — Professional layout in Linux with Scribus
	+ Μέρος δεύτερο: Desktop publishing in Linux — Professional typography and layout with Scribus
	+ Μέρος τρίτο: Desktop publishing in Linux — Putting the finishing touches on our Scribus Linux newspaper
* Scribus: Open Source Desktop Publishing
* Small-business forms using Scribus and PDF
* Desktop publishing with Writer and Scribus

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 7860905-7

 |

 |